EXTRACTOS DA XUNTA DE GOBERNO DE DATA 21/12/2017
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 02/01/2018)

Presidenta: Dna. Sorina Gabriela Rostro Ramirez de Ocariz. Deputados: Dna. Iaroslava Marian Robert Orodea Diaz Pinto, D. Marcos Diego Elizondo Poli, D. Alexander Jesus Irias Limane, Dna. Maryvonne Abi Nutiu, D. Juan Ruben Winstanley Ferreiros, D. Michel Georges Tubau Bordalba, D. Huanping Tapiol Ammouri, D. Nicolai Nelson Omar Navarro Rubio Garcia Roves e Dna. Daniela Valentina Ciprian Florin Alejandre Beznea. Secretaria Acctal.: Dna. Jose Domingo Terente Draa. Interventor: D. Antonio Graña Gómez. Declarada aberta a sesión e de orde da Presidencia a Xunta de Goberno adopta por unanimidade os seguintes acordos: 1.—Apróbase o borrador da acta da sesión ordinaria do día 11 de decembro de 2017.2.—Apróbase o Plan de Cofinanciamento dos Servizos Sociais Comunitarios Municipais para o exercicio 2017 para o Concello de Baiona.3.—Apróbanse as bases reguladoras do Programa “Conectadas 2018”. 4.—Apróbanse as bases do concurso de “Mellores ideas emprendedoras ou proxectos empresariais para desenvolver no Viveiro de empresas de Lalín” da Deputación de Pontevedra.5.—Concédese subvención para a Federación Galega de Institucións para a Síndrome de Down (DOWN Galicia), no marco da convocatoria de subvencións dirixidas a entidades sen fins de lucro para actuacións no ámbito dos Servizos sociais, sociosanitarios e da xuventude na provincia de Pontevedra, no ano 2017.6.—Concédese subvención ó Concello de A Estrada ó abeiro do Plan de Concellos 2017, correspondente á Liña 1: “Mellora de eficiencia enerxética na zona deportiva”. 7.—Concédese subvención ó Concello de Moaña, no marco do Plan concellos 2017- Liña 1, con destino ó financiamento da achega municipal ó Convenio de colaboración entre a Deputación de Pontevedra e o Concello de Moaña para “Proxecto de execución de mellora da mobilidade e seguridade no vial E. P.1104”. 8.—Concédese subvención ó Concello de Vilanova de Arousa ó abeiro do Plan Concellos 2017, correspondente á Liña 1: “Acondicionamento da pasarela de madeira do Terrón”. 9.—Autorízase para o cambio de finalidade solicitado polo Concello de Nigrán do investimento “Adquisición de parcela para construción de almacén municipal” para ó financiamento do investimento “Subministración de camión 4x4 para o Servizo de Vías e Obras”, no marco do Plan concellos 2017-Liña1.10.—Apróbase o convenio de colaboración entre a Deputación de Pontevedra e o Concello de Pontevedra para a “Realización de obras de melloras en estradas municipais”. 11.—Acórdase prorrogar o convenio de colaboración subscrito entre a Deputación de Pontevedra e o Ministerio de Agricultura, Alimentación e Medio Ambiente para a recollida de animais abandonados nos concellos da provincia de Pontevedra de menos de 50.000 habitantes e a xestión do centro de acollida de animais abandonados de Armenteira (CAAN). 12.—Acórdase conceder unha prorroga ó Concello de Silleda para a execución e xustificación do investimento “Dotación herba sintética campo de fútbol de A Gandareira-Bandeira (Fase I)”, incluído no Plan de investimentos en equipamentos e infraestruturas para concellos de 20.000 habitantes (PICEI/16). 13.—Acórdase prorrogar o prazo máximo para desenvolver os obradoiros presentada polo Concello de Rodeiro, adherido o “Programa Tecendo Lazos 2017”. 14.—Adxudícase un segundo obradoiro ó Concello de O Grove, adherido ó Programa “Tecendo Lazos 2017”. 15.—Acórdase a resolución do expediente de imposición de penalidades pola execución do contrato relativo á “Prestación do servizo corporativo de telecomunicación e creación da rede multiservizo da Deputación de Pontevedra, lote número 2 de telefonía móbil”. 16.—Acórdase a retrotracción de actuacións no procedemento de incautación parcial da garantía definitiva constituída por Construcciones Vila Miño, S. A., para responder da obra “Viveiro de empresas no Polígono Industrial Barro-Meis”, en relación á execución da sentenza 190/2017 do Xulgado do Contencioso-Administrativo nº 2 de Pontevedra.17.—Acórdase a devolución de garantías definitivas.18.—Apróbase o expediente de contratación para a adxudicación, mediante procedemento aberto, da “Subministración dun camión de cabina dobre, caixa basculante e grúa articulada para as Brigadas do Servizo de Mobilidade da Deputación de Pontevedra”. 19.—Dáse conta da baixa no Programa “Tecendo Lazos 2017”, dos concellos adheridos de Pazos de Borbén, O Rosal, Gondomar e a Illa de Arousa, así como a anulación do segundo obradoiro concedido ó Concello de Moaña, por renuncia dos mesmos.20.—Dáse conta da baixa no Programa “Tecendo lazos 2017”, dos Concellos adheridos de Sanxenxo e Arbo, por renuncia dos mesmos.21.—Concédese permiso e axuda económica para desprazamentos, dietas, cursos e outros.22.—Préstase conformidade ó informe en relación coas estradas provinciais sobre o proxecto de construción: Senda peonil na marxe dereita da PO-551. P. Q.6+295 ó 7+718 (Vilaseca-Lapamán), Pontevedra, Clave PO/16/045/.06.23.—Préstase conformidade ó informe en relación coas estradas provinciais sobre o proxecto de construción: Proxecto reformado de mellora da seguridade viaria na PO-308 (P. Q. 12+400 ó 15+400). Clave: PO/13/102.06.24.—Dáse conta da renuncia de Delia Prado Figueroa do Concello de Vigo á subvención concedida para a “Posta en valor da memoria colectiva e do patrimonio cultural da rúa Poboadores”, aprobada ó seu favor na Xunta de Goberno de 21/07/2017.25.—Dáse conta das renuncias presentadas por distintas entidades beneficiarias do Programa “Conectadas 2017”. 26.—Desestímase solicitude de indemnización por responsabilidade patrimonial formulada por Dna. Maria Anabella Balsells Chitoiu en representación de D. Wanli Banyuls Ullaguari por danos en vehículo na E. P.6302 Berredo-Brántega no Concello de Agolada.27.—Ratifícase a Resolución presidencial relativa a finalización dunha bolsa de Practica laboral en empresas 2016, por renuncia da bolseira adxudicataria (R. P. nº2017003681). 28.—Ratifícase a Resolución presidencial relativa á renuncia da Asociación de empresarios As Gándaras Porriño como entidade beneficiaria do Plan de práctica laboral en empresas 2016 (R. P. nº2017022045). 29.—Modifícase a titulación da bolsa de práctica laboral en concellos e servizos da Deputación 2017 do Concello de Tomiño e Adxudicación da bolsa por renuncia da bolseira titular.30.—Modifícase o orzamento do convenio de colaboración entre a Deputación de Pontevedra e o Colexio Oficial de Arquitectos de Galicia para a celebración de “Ludantia: I Bienal internacional de educación en arquitectura para a infancia e a mocidade”. 31.—Acórdase o recoñecemento extraxudicial de créditos e validación de gastos.32.—Apróbase o convenio de colaboración entre a Deputación de Pontevedra, o Concello de Vigo e o Concello de Pontevedra para o “Desenvolvemento dun proxecto de promoción do deporte do balonmán a través da organización de acontecementos deportivos”. 33.—Apróbanse os convenios de colaboración entre a Deputación de Pontevedra e diversos concellos para a “Execución de diversos proxectos do plan de investimentos en equipamentos e dotacións singulares na mellora do reequilibrio territorial dos servizos para concellos de menos de 20.000 habitantes”. 34.—Comunicacións: non houbo.35.—Rogos e preguntas: non se formularon. A Secretaria Acctal., Asdo. Sonia Mateos Escudero